માણસ પારખવામા સ્ટીવ નિષ્ણાત હતો. માણસમાં રહેલી સૌથી શ્રેષ્ઠ શક્તિ ઉજાગર કરી, ઉત્તમ પ્રોડકટ બનાવવા માટે એ આ તરકીબ વાપરતો. ગમે એટલી સારી વસ્તુ એને દેખાડવામા આવે તો પણ એ કહેતો “આપણામા આનાથી વધારે સારૂં કરવાની શક્તિ છે”; અને એના માણસો ખરેખર વધારે સારી વસ્તુ તૈયાર કરીને એની પાસે લઈ જતા. સ્ટીવ ખરા અર્થમા visionary હતો. કોમપ્યુટર બીજું શું શું કરી શકે એની એ કલ્પના કરતો અને એના એન્જિનિયરોને એ શક્ય બનાવવાનું કામ સોંપતો. અને તે મોટાભાગે આવા પ્રયાસોમાં સફળ પણ થતો.